**Sadhea Kallacho Sollavo Aitar (21/07/2024)**

**Vixoi:** Vochat, Tumchea Kuttumbak Bore Gonvlli Zayat

**Gayonank Suchna**:

**Proves**  - Amchea Bapan amkam apoileam A-01

**D. T. V.** - Gonva-konneo barik holkeo C-17

**Krist-Prosad** - Jezu, Borea Gonvllea D-13

**Xevott** - Zo konn Mhoji seva korta F-24

**Vachpam** (Jer.23:1-6; Ef.2:13-18; Mk.6:30-34)

**Survatechim Utram**

Opurbayechea bhoinnim-bhavamno, aiz amchea Dhormprantant Soimba Pormannem Kuttumb Yevzonn Procharacho Aitar palltanv. Kuttumb amkam Devachem dennem. Logn Sonvskara udexim ek novo ghorabo ghuddon yeta. Tednam, ghov-bail aplea lognik ekvottacher Devacho axirvad magun bhurgeachea denneam pasot aplem kalliz-mon uktem dhorta. Bhurgeak kednam zolmank haddop hem dor eke ghov-baileche khuxecher ani nirnnoyacher dhorlolem asta toripunn Devan favo kel’lea soimb pormannem kuttumb yevzonnek poilo-voilo zago diunk chodd mhotvachem zata. Hem ami somzotanv tednam, aicho vixoi, “ Vochat, tumchea kuttumbak Bore Gonvlli zayat” hem ami pallunk pavtoleanv. Kiteak jednam ek ghov-bail, Bore Gonvlli zaunk proitn kortat tednam, tanchi nodor Jezu, Borea Gonvlleacher ani Tachea totvancher asta. Tor, dor eke ghov-bailen, bhurgeank zolmank haddunk, Devan favo kel’lea, soimba pormannem kuttumb yevzonnek pallo diunk, kurpa ani atmik zannvai he Povitr Misache Bhettent magum-ia.

**Bhavartheanchem Magnnem**

**Zobab: Jezu, amchea kuttumbant ami Bore Gonvlli zaunk amkam kurpa di**

1. Amchea atmik Borea Gonvlleamni aplea hinddachi rakhonn kortanam / soimba pormannem kuttumbik yevzonnechem mhotv vollkhun gheun / ani hi yevzonn ghov-bailek vevharant ghalunk pattimbo ani ut’tejon diunk / tankam kurpa magum-ia.
2. Sorkar fattim-fuddem chintinastanam addechea upayamchi porgottnni kortat ani lokak bhuloitat. / Porje sovem asloli zobabdari vollkhun / jivitacho prochar korunk asat te bore upai tannim porjek ukte korunk / tanchim monam uzvaddai mhonn Bapa lagim magum-ia.
3. Ghov-bail zaun asat eka kuttumbache okhondd khambe. / Tanche udexim Dev bhurgim favo korta. / Devache yevzonnek pallo diun, eka-meka sovem doyallai dakounk / ani Devache kurpen jivitak uktim ravun soimba pormannem kuttumbik yevzonn pallunk / kurpa ani adar tankam magum-ia.
4. Logn Sonvskarachi toyari kortoleamni, eka-mekak sohokar diun / soimba pormannem kuttumbik yevzonn bariksannen xikunk / ani uprant aplea lognik jivitant ti Devache kurpen vevharant ghalunk / tankam zannvai ani kurpa magum-ia.
5. Aiz misachi mandavoll kortat \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Devan tancher axirvad ghalum ani tannim soimba pormannem kuttumbik yevzonn pallun Jezuchem misanv svikarunk Bapacho adhar tankam magum-ia.

**Dhinvasnnechem Magnnem**

Mogalla Jezu, Tuka amchea kallzant xevun, ami hea vellar dhados zaleanv. Tuka mhoima ani argham. Aiche misa bhettent, eke ghov-bailen, aplea kuttumbak bore gonvlli zalear puro mhonn ami prarthon kelam. Tuje yevzonne promannem tannim, bhurgeank appnaunk ani tuvem favo kel'lea soimbak hoi mhunnuk, tankam kurpa ani zannvai di. Tujeruch nodor thiraun, amche ghorabe tuka zai toxe ami korunk amkam boll di. Tum amchea sangata sondanch asa hem udgdaas dhorun tujea asnneam ami dor disa bhogunk amkam aitim kor.

Argham ani mhoima tuka, Jezu!